钦定古今图书集成/明伦汇编/官常典/第305卷 > 《吏部尚书箴》晋·傅元
## 钦定古今图书集成/明伦汇编/官常典/第305卷 > 《吏部尚书箴》晋·傅元

明明王轨，制为九秩，君执常道，臣有定职，各有攸司，
乂用不慝，贵无常尊，贱不恒卑，不明厥德，国用颠危。
昔舜举禹咎繇，而俊乂在官；汤举阿衡，而不仁流屏。
且表正而象平，日夕而景侧。处喉舌者，患铨衡之无
常，不患于不明。故曰“无谓隐微。”废公任私；无好自专，
违众取怨。是以古之君子，无亲无疏，纵心大伦，修己
“以道，弘道以身。《易》贵好爵，《书》慎官人。官不可妄授，职
不可暗受。能者养之致福，不能者弊之招咎。”衡臣司
书，敢告左右。